CELEX: 32010D0300
Language: lt
Date: 1274745600000
Title: 2010/300/: 2010 m. gegužės 25 d. Komisijos sprendimas, kuriuo iš dalies keičiamos Sprendimo 2001/672/EB nuostatos dėl galvijų perkėlimo į vasaros ganyklas laikotarpių (pranešta dokumentu Nr. C(2010) 3188)  (Tekstas svarbus EEE)

26.5.2010   
            
            
               LT
            
            
               Europos Sąjungos oficialusis leidinys
            
            
               L 127/19
            
         KOMISIJOS SPRENDIMAS
   2010 m. gegužės 25 d.
   kuriuo iš dalies keičiamos Sprendimo 2001/672/EB nuostatos dėl galvijų perkėlimo į vasaros ganyklas laikotarpių
   (pranešta dokumentu Nr. C(2010) 3188)
   (Tekstas svarbus EEE)
   (2010/300/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1760/2000, nustatantį galvijų identifikavimo bei registravimo sistemą, reglamentuojantį jautienos bei jos produktų ženklinimą ir panaikinantį Tarybos reglamentą (EB) Nr. 820/97 (1), ypač į jo 7 straipsnio 1 dalį,
   kadangi:
   
               (1)
            
            
               Reglamente (EB) Nr. 1760/2000 nustatyta galvijų identifikavimo ir registravimo sistema, siekiant užtikrinti jautienos ir jautienos produktų gamybos ir prekybos sąlygų skaidrumą. Todėl tame reglamente reikalaujama, kad valstybės narės sukurtų nacionalines galvijų duomenų bazes, kuriose būtų registruojama gyvulių tapatybė, visi valstybės narės teritorijoje esantys ūkiai ir gyvulių judėjimas. Be to, jame nustatytas gyvulių turėtojų įsipareigojimas kompetentingai institucijai pranešti apie, inter alia, visus gyvulių judėjimo į ūkį ir iš jo atvejus, nurodant šių įvykių datas, per valstybės narės nustatytą 3–7 dienų laikotarpį nuo įvykio.
            
         
               (2)
            
            
               Tame reglamente nustatyta, kad valstybei narei paprašius Komisija gali pratęsti nurodytą ilgiausią laikotarpį ir nustatyti specialias taisykles, taikytinas skirtingoms kalnų vietovėms; tai buvo padaryta 2001 m. rugpjūčio 20 d. Komisijos sprendimu 2001/672/EB (2), pateikiančiu specialias taisykles, taikomas galvijų, perkeltų į vasaros ganyklas kalnuose, judėjimui.
            
         
               (3)
            
            
               Pagal Sprendimo 2001/672/EB 4 konstatuojamąją dalį šiomis specialiomis taisyklėmis turi būti iš tiesų supaprastinta ir numatyta tik tai, kas yra neabejotinai būtina siekiant visapusiškai užtikrinti nacionalinių galvijų duomenų bazių veikimą.
            
         
               (4)
            
            
               Sprendimas 2001/672/EB taikomas tokiam judėjimui nuo gegužės 1 d. iki spalio 15 d. To sprendimo taikymo patirtis rodo, kad kai kuriose kalnų vietovėse gyvuliai į ganyklas perkeliami jau balandžio mėn. Atsižvelgiant į šį faktą, Sprendimo 2001/672/EB taikymo sritį reikėtų atitinkamai iš dalies pakeisti.
            
         
               (5)
            
            
               Tam tikromis sąlygomis gyvuliai, kurie iš skirtingų ūkių perkeliami į tą pačią vasaros ganyklą kalnuose, į ganyklą atvežami per ilgesnį nei 7 dienų laikotarpį. Siekiant sumažinti nereikalingą administracinę naštą, Sprendime 2001/672/EB nustatyti laikotarpiai turėtų būti pakeisti atsižvelgiant į minėtą faktą paliekant atsekamumo galimybę.
            
         
               (6)
            
            
               Todėl Sprendimą 2001/672/EB reikėtų atitinkamai iš dalies pakeisti.
            
         
               (7)
            
            
               Šiame sprendime nustatytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2001/672/EB iš dalies keičiamas taip:
   
               1.
            
            
               1 straipsnyje data „gegužės 1 d.“ pakeičiama „balandžio 15 d.“
            
         
               2.
            
            
               2 straipsnio 4 dalis pakeičiama taip:
               „4.   2 dalyje minėtame sąraše pateikta informacija pagal Reglamento (EB) Nr. 1760/2000 7 straipsnio 1 dalį kompetentingai institucijai perduodama ne vėliau kaip per 15 dienų nuo gyvulių perkėlimo į ganyklą dienos.“
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. gegužės 25 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 204, 2000 8 11, p. 1.
   
      (2)  OL L 235, 2001 9 4, p. 23.